
Parlamentul României   

Camera Deputaţilor 




	Comisia pentru administraŢie pUblicĂ Şi 

amenajarea teritoriului 


	COMISIA JURIDICĂ, DE DISCIPLINĂ ȘI IMUNITĂȚI

	Nr. 4c-7/239
Bucureşti, 16.06.2020
	        Nr. 4c-13/470
        Bucureşti, 16.06.2020                         

	
	                          





Către, 

  BIROUL PERMANENT AL 

CAMEREI DEPUTAȚILOR 


Vă înaintăm, alăturat, raportul comun asupra proiectului de Lege pentru modificarea art.11 alin.(3) din Legea nr.50/1991 privind autorizarea executării lucrărilor de construcţii, trimis Comisiei pentru administrație publică și amenajarea teritoriului și Comisiei juridice, de disciplină și imunități pentru examinare în fond, cu adresa nr. PLx 335/2020 din 3 iunie 2020.

În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,


	PREŞEDINTE,



	 ANGELICA FĂDOR

	NICUȘOR HALICI

PLx 335/2020  
R A P O R T    C O M U N
asupra proiectului de Lege pentru modificarea art.11 alin.(3) din Legea nr.50/1991 privind autorizarea

 executării lucrărilor de construcţii

În conformitate cu prevederile art.94 din Regulamentul Camerei Deputaţilor, republicat, Comisia pentru administraţie publică şi amenajarea teritoriului și Comisia juridică, de disciplină și imunități au fost sesizate, cu dezbaterea în fond, asupra proiectului  de Lege pentru modificarea art.11 alin.(3) din Legea nr.50/1991 privind autorizarea executării lucrărilor de construcţii prin adresa nr. PLx 335/2020 din 3 iunie 2020.
Senatul, în calitate de primă Cameră sesizată, a adoptat proiectul de lege în ședința din 27 mai 2020, cu respectarea prevederilor art.76 alin.(2) din Constituția României, republicată.

Camera Deputaţilor este Cameră decizională potrivit prevederilor art.75 din Constituţia României, republicată, şi ale art.91 alin. (9) din Regulamentul Camerei Deputaţilor, republicat.

La întocmirea prezentului raport comun Comisia pentru administrație publică și amenajarea teritoriului și Comisia juridică, de disciplină și imunități au avut în vedere:

- avizul favorabil al Consiliului Legislativ (nr.339/13.04.2020) 

- avizul favorabil al Consiliului Economic și Social (nr. 2463/13.04.2020)
-Ministerul Lucrărilor Publice, Dezvoltării și Administrației susține adoptarea proiectului de lege (adresa nr. 81826/11.06.2020) .

Proiectul de lege are ca obiect de reglementare modificarea art.11 alin.(3) din Legea nr.50/1991, în sensul că, pe lângă construcţiile cu caracter special având destinaţia de unităţi sanitare, şi la construcţiile cu caracter special având destinaţia de unităţi de învăţământ care sunt monumente istorice, amplasate în zone de protecţie a monumentelor şi în zone construite protejate, stabilite potrivit legii, să poată fi executate, fără autorizaţie de construire, lucrări care nu modifică structura de rezistenţă şi/sau aspectul arhitectural al construcţiilor, de finisaje interioare şi exterioare, reparaţii şi înlocuiri de tâmplărie interioară şi exterioară, dacă se păstrează forma, dimensiunile golurilor şi tâmplăriei, reparaţii la acoperişuri, învelitori sau terase, atunci când nu se schimbă forma acestora şi materialele din care sunt executate, reparaţii şi înlocuiri la pardoseli şi la instalaţiile interioare.
Potrivit prevederilor art. 61 și 63 din Regulamentul Camerei Deputaţilor, republicat, Comisiile au examinat proiectul de lege în şedinţa online comună din data de 16 iunie 2020.


La dezbaterile din cadrul Comisiei pentru administrație publică și amenajarea teritoriului au fost prezenţi deputați conform listei de prezență.  
La dezbaterile din cadrul Comisiei juridice, de disciplină și imunități au fost prezenți deputați conform listei de prezență. 
În conformitate cu prevederile art.55 din Regulamentul Camerei Deputaţilor, republicat, la dezbaterile care au avut loc în cadrul ședinței online comune a participat în calitate de invitat, domnul Augustin-Cătălin IAPĂ – Secretar de stat în cadrul Ministerului Lucrărilor Publice, Dezvoltării și Administrației.

În urma examinării proiectului de lege și a opiniilor exprimate de către membrii celor două Comisii sesizate în fond, s-a hotărât cu unanimitate de voturi, întocmirea unui raport comun de adoptare a proiectului de Lege pentru modificarea art.11 alin.(3) din Legea nr.50/1991 privind autorizarea executării lucrărilor de construcţii în forma adoptată de Senat.


În raport cu obiectul şi conţinutul reglementării, proiectul de lege face parte din categoria legilor ordinare.

	     PREŞEDINTE,


	    PREŞEDINTE,



	ANGELICA FĂDOR
	   NICUȘOR HALICI


	SECRETAR,
	SECRETAR,

	SIMONA BUCURA-OPRESCU
	AIDA-CRISTINA CĂRUCERU

	
	

	Consilier parlamentar, Beatrice Meianu
	Consilier parlamentar,  Alexandra Mușat 

